ARA: Ħadd ma jindarab wara li jott nħakem min-nirien f'Għawdex Għadd ta' persuni li kienu fuq jott qrib Daħlet Qorrot f'Għawdex kellhom jaqbżu l-baħar minħabba nirien. L-inċident seħħ għas-2:00 p.m. Il-persuni li kien hemm fuq il-jott innutaw id-duħħan u evakwaw l-opra tal-baħar. Fuq il-post marru membri tal-AFM, il-Pulizija ta' Kemmuna u uffiċjali minn Transport Malta. Fuq l-art irrispondew membri tal-Pulizija tal-Mobile Squad u tad-Distrett. Minkejja li l-jott sofra ħsarat estensivi fortunatament ħadd ma ndarab f'dan l-inċident.